Riigikogu liige ja üks paremaid kodakondsuspoliitika tundjaid Mart Nutt (IRL) nõustus, et venekeelse elanikkonna informeeritust tuleks parandada. "Eestikeelseid kanaleid vaadatakse  minimaalselt. Samamoodi ei vaadata pea üldse siinseid venekeelseid kanaleid," tõdes Nutt. Kuid siiski ei uskunud ta, et näiteks suur investeerimine venekeelsesse kanalisse oleks kuigi tulemuslik. Küsimuse peale, kuidas siis parandada selle elanikkonna grupi informeeritust, ei olnud tal lihtsat vastust varnast võtta. "Kui keegi oskaks sellele vastust anda, oleks see juba ammu tehtud," tõdes ta.